Oficialusis leidinys 226 E , 15/09/2005 p. 0346 - 0351



P6_TA(2004)0109 Komisijos strateginės politinės gairės Europos Parlamento rezoliucija dėl M. Barosso vadovaujamos Komisijos strateginių politinių gairių Europos Parlamentas, - atsižvelgdamas į 2004 m. liepos 22 d. Parlamento sprendimą, kuriuo José Manuel Durão Barroso buvo išrinktas Komisijos Pirmininku, - atsižvelgdamas į 2004 m. lapkričio 18 d. Parlamento sprendimą, kuriuo paskirtoji Komisija išrinkta laikotarpiui nuo 2004 m. lapkričio 22 d. iki 2009 m. spalio 31 d. [1], - atsižvelgdamas į 2004 m. lapkričio 18 d. Parlamento rezoliuciją dėl naujosios Komisijos patvirtinimo [2], - atsižvelgdamas į dabartinį pagrindų susitarimą dėl santykių tarp Europos Parlamento ir Komisijos, kurį Europos Parlamento Pirmininkų sueiga patvirtino 2000 m. birželio 29 d., - atsižvelgdamas į Komisijos prisiimtus įsipareigojimus dėl teisės aktų leidybos programos ir darbo grafiko, kuriuos Pirmininkų sueiga patvirtino 2002 m. sausio 30 d., - atsižvelgdamas į Darbo tvarkos taisyklių 103 straipsnio 4 dalį, A. kadangi reikalaujama, kad kadencijos pradžioje naujoji Komisija būtinai pateiktų pagrindines savo politikos gaires, kurių pagrindu ji vykdys savo strategiją penkerių metų laikotarpiu bei kurių pagrindu ji kasmet sudarys teisės aktų leidybos programas, B. kadangi Komisijos pasiūlymai 2005-2009 m. laikotarpiui turėtų aiškiai atspindėti ateities veiksmus, kas leistų Parlamentui stebėti, įvertinti ir spręsti apie padarytą pažangą ir pasiektus rezultatus per ateinančius metus, C. kadangi naujosios Komisijos patvirtinimas yra įvykis, teikiantis didelių galimybių kaip galima glaudžiau derinant Europos Sąjungos politikos prioritetus su Europos piliečių tikslais, 1. mano, kad pagrindiniai Europos Komisijos tikslai 2004-2009 m. laikotarpiu turi būti: i) stiprinti darnia plėtra paremtos Europos socialinės rinkos ekonomikos konkurencingumą ir dinamiškumą, ii) garantuoti sėkminga plėtra pagrįstos Europos sanglaudą ir sutvirtinimą, iii) plėtoti laisvės, saugumo ir teisingumo erdvę, drauge ginant pagrindines piliečių teises, iv) paversti Europą stipresne ir efektyviau veikiančia jėga, kuriant saugesnį ir labiau klestintį pasaulį, v) gerinti Europos piliečių gyvenimo kokybę, ir vi) Europos veiklą padaryti efektyvesne ir artimesne piliečių poreikiams; Konkurencingesnė ir glaudesnė Europa 2. ragina Komisijos pirmininką M. Barroso laikytis ir vykdyti pagrindinį įsipareigojimą savo kadencijos laikotarpiu siekti, kad Europos konkurencingumo didinimas taptų pagrindiniu vykdomos politikos prioritetu; mano, kad struktūrinė ekonomikos reforma yra labai svarbi Europą varomoji jėga, gerinanti Europos piliečių įdarbinimo, investicijų ir plėtros perspektyvas; 3. pakartotinai išreiškia savo paramą ES Lisabonos strategijai, kaip geriausiam metodui siekiant konkurencingos ekonomikos Europoje, ir teigia, kad tvari ekonomikos plėtra turi būti pagrindinis principas vykdant politiką ateityje; 4. tačiau pabrėžia, kad ES Lisabonos strategija šiuo metu siekiama per daug, dažnai tarpusavyje konkuruojančių tikslų; atsižvelgiant į W. Kok pranešimą ir peržiūrą praėjus pusei laikotarpio kitą pavasarį, primygtinai ragina Komisiją skirti daug politinių pastangų racionalizuojant ir naujai sutelkiant Lisabonos strategiją pagrindiniam tikslui - tvarios plėtros ir užimtumo kūrimui, pateikiant tikslesnį artimiausių penkerių metų tikslų įgyvendinimo darbo grafiką; 5. ragina Komisiją stiprinti ir modernizuoti europinį modelį atkreipiant dėmesį į pažangos tarpusavio priklausomybę ekonomikos, socialinėje ir aplinkos apsaugos srityse; 6. atkreipia dėmesį į tai, kad stipresnės ekonomikos ir tobulesnės visuomenės vizijos papildo viena kitą, o Europos konkurencingumo didinimo strategija XXI a. turėtų būti paremta švietimo, mokymo ir mokslinių tyrimų pranašumu, aukštais viešųjų paslaugų standartais ir infrastruktūra, socialine integracija, geresnėmis darbo sąlygomis, geresne darbo ir asmeninio gyvenimo pusiausvyra bei vadovaujančiu vaidmeniu pasaulyje technologijų ir aplinkos apsaugos standartų požiūriu; 7. mano, kad atsižvelgdama į svarbias senėjančios visuomenės bei vis didėjančios tarptautinės konkurencijos problemas, Komisija turėtų geriau vadovauti numatant strategijas, kaip tobulinti darbo rinką bei skatinti valstybes nares atlikti pensijų reformas; 8. mano, kad ES ekonominės reformos darbotvarkėje ypatingą dėmesį reikėtų atkreipti į tolesnius konkrečius veiksmus siekiant užbaigti bendrosios rinkos kurimą, ypač energetikos, transporto, telekomunikacijų ir finansinių paslaugų srityse; 9. ragina Komisiją įtraukti vidaus rinkos politiką, kuria suteikiama pirmenybė vartotojų interesams ir socialinei sanglaudai; mano, kad turėtų būti skatinama apibrėžti socialinius ir aplinkos apsaugos standartus, o ypatingas dėmesys skiriamas vartotojų teisėms bei tam, kad dėl vidaus rinkos plėtros nebūtų pažeidžiamos piliečių teisės naudotis prieinamomis aukštos kokybės bendros svarbos paslaugomis; 10. primena, kad aktyvus dalyvavimas darbo rinkoje labai padeda kurti tinkamus gyvenimo standartus, siekti regioninės plėtros ir socialinės sanglaudos, nors investicijos į švietimą ir tyrimus bei vyriausybės veiksmai didelių rinkos trikdžių atveju taip pat turi būti svarbūs; 11. mano, kad Europoje, siekiančioje parodyti, jog turi iš tiesų "žiniomis paremtą" ekonomiką ir visuomenę, ES ir jos valstybės narės turėtų skirti didesnį dėmesį investicijoms į žinias ir įgūdžius per kokybiškesnį švietimą ir visą gyvenimą trunkantį mokymąsi; 12. teigia, kad sanglauda yra esminis Sutarčių ir Europos Konstitucijos principas, padedantis stiprinti ryšius tarp Europos ir jos regionų bei skatinti ekonominę, socialinę ir teritorinę sanglaudą; dar kartą patvirtina, kad finansinius instrumentus, kuriais siekiama Europos Sąjungos tikslų, įskaitant sanglaudą, turėtų būti skiriamas reikiamas finansavimas; 13. mano, kad Komisija turėtų teikti pirmenybę patikimos regionų politikos plėtrai visose valstybėse narėse; mano, kad struktūriniai ir sanglaudos fondai turėtų deramai prisidėti mažinant regionų skirtumus, modernizuojant Europos ekonomiką bei užtikrinant regionų ir socialinę sanglaudą; 14. yra įsitikinęs, kad stipri ir dinamiška ekonominė aplinka gali būti sukurta tik tada, jeigu naujoji Komisija įsipareigos peržiūrėti Stabilumo ir augimo paktą siekdama užtikrinti, kad jis skatintų finansinį atsakingumą ir kartu užtikrintų reikiamą lankstumą siekiant, kad Europa padidintų savo augimo galimybes nesukeldama grėsmės kainų stabilumui; Laisvės, saugumo ir teisingumo sritis 15. mano, kad šalies viduje ir tarptautiniu mastu vykdoma kova su terorizmu ir organizuotu nusikalstamumu bei jų remiančiomis struktūromis yra ypač svarbi kuriant saugesnę Europą jos piliečiams; mano, kad Europa turėtų veiksmingiau įgyvendinti bendrą saugumo ir efektyvią, darnią kovos su terorizmu politiką; pabrėžia, kad šio proceso metu yra svarbu užtikrinti tinkamą teisės aktų vykdymo reikalavimų ir pagrindinių laisvių bei asmens duomenų apsaugos pusiausvyrą; 16. mano, kad Komisija turėtų toliau skubos tvarka dirbti kurdama aiškesnius bendrus tam tikrų sunkių tarptautinio masto nusikaltimų apibrėžimus, o ypač terorizmo, prekybos narkotikais ir žmonėmis, pinigų plovimo ir kompiuterinių nusikaltimų, kuriems kur tinkama būtų nustatytos minimalios bausmės skyrimo taisyklės; 17. kviečia Komisiją žymiai daugiau dėmesio skirti glaudesniam valstybių narių policijos bei teisminių ir žvalgybos agentūrų bendradarbiavimo užtikrinimui kaip pagrindinei būtinai sąlygai norint vykdyti efektyvią politiką šioje srityje; ragina imtis stipresnių priemonių visos ES mastu, siekiant leisti "užšaldyti" lėšas ir nutraukti finansavimą asmenims, kurie įtariami prisidedantys prie terorizmo ir kitų sunkių nusikaltimų; 18. ragina Komisiją pateikti tolesnius pasiūlymus, kaip stiprinti Europolą ir Eurojustą, ir kartu užtikrinti visišką parlamentinę atskaitomybę bei duomenų apsaugos standartų laikymąsi; 19. pritaria didesnio skaidrumo poreikiui prieglobsčio teisės taikymo atveju, trumpesnėms procedūroms nustatant, ar asmuo atitinka prieglobsčio suteikimo reikalavimus, bei readmisijos susitarimų su trečiosiomis šalimis sudarymui; ragina aiškiau atskirti tarp ieškančius prieglobsčio, ekonominius migrantus bei laikinus pabėgėlius karo metu bei taikyti jiems skirtingą tvarką; mano, kad Komisija turėtų skatinti sąžiningą ir bendrą prieglobsčio suteikimo ir imigracijos politiką, paremtą aktyvia socialinio įtraukimo ir integracijos politika; pabrėžia nuoseklesnių ir labiau tinkamų vizų suteikimo taisyklių poreikį bei efektyvų bendradarbiavimą su trečiosiomis šalimis siekiant sumažinti nelegalią imigraciją jos ištakose; 20. pabrėžia nuolatinį poreikį veiksmų, kuriais būtų stiprinamos ES išorės sienos, sukuriant Europos pasienio pareigūnų pajėgas; 21. ragina įsteigti Europos pagrindinių teisių agentūrą, kuri stebėtų efektyvų jų taikymą; 22. prašo Komisijos imtis visų reikalingų veiksmų siekiant užtikrinti, kad būtų priimtas tinkamas trečiojo ramsčio duomenų apsaugos instrumentas, kuris užtikrintų tokius pačius standartus, kokie Bendrijos teisės pagrindu jau buvo sukurti kitose srityse; 23. mano, kad yra svarbu toliau taikyti integruotą požiūrį, paremtą Teisingumo ir vidaus reikalų srityse Bendrijos taikomu metodu, kaip numatyta Tamperės ir Hagos programose; Stipresnė Europa saugesniame pasaulyje 24. mano, kad gerovės ir taikos sumetimais yra svarbu, kad Europa išnaudotų ateinančių penkerių metų laikotarpį kurdama stabilius santykius su savo kaimynais, skatindama demokratiją, žmogaus teisių laikymąsi ir tinkamą valdymą pasaulyje, plėstų laisvą tarptautinę prekybą ir skatintų darnią plėtrą; mano, kad regionų stabilumo ir demokratijos skatinimas yra išskirtinė vertybė, kurią dažnai stebinamai sėkmingai ES gali pasiūlyti tarptautinei bendruomenei; mano, kad turi būti dedamos visos pastangos siekiant Europos Sąjungos išorės veiksmams suteikti daugiau nuoseklumo ir darnos; 25. didelę reikšmę teikia neseniai pradėtoms Naujos kaiminystės ir Platesnės Europos politikoms ir mano, kad šios naujos politikos kryptys gali būti veiksminga priemonė, kuria būtų skatinamas stabilumas, gerovė, žmogaus teisės, demokratija, tinkamas valdymas ir teisinė valstybė Europoje ir artimiausiose kaimyninėse šalyse, įskaitant Viduržemio jūros regioną; mano, kad šių politikos krypčių Šiaurės dimensijai taip pat reikia suteikti naują akstiną; 26. dar kartą patvirtina savo įsipareigojimą tęsti Europos Sąjungos plėtrą atsižvelgdamas į sutartyse ir Europos Vadovų Tarybos sprendimuose išdėstytus principus; atkreipia dėmesį į kiekvienos valstybės kandidatės nuopelnus siekiant atitikti narystės kriterijus; 27. dar kartą patvirtina, kad daugiašališkumas lieka geriausias būdas nustatyti ir kovoti su grėsmėmis, siekti taikos ir saugumo pasaulyje bei kovoti su klimato kaita; todėl ragina nuolatos remti ES kuriamas ir įgyvendinamas daugiašales priemones Jungtinių Tautų rėmuose; 28. mano, kad Komisija, vadovaudamasi sąlyginumo ir nuoseklumo principais bei taikydama decentralizuotas pagalbos programas turėtų iš naujo kurti ES raidos politiką kaip priemonę, skirtą: a) stiprinti demokratiją, žmogaus teises ir tinkamą valdymą mažiau išsivysčiusiose šalyse, ir b) siekti ekonominės pažangos, darnios plėtros ir Tūkstantmečio plėtros tikslų; mano, kad ES ir jos valstybės narės iki 2015 m. turėtų padidinti paramai skirtas bendras išlaidas iki 0,7 proc. BVP; 29. ragina partnerius abipus Atlanto aktyviai remti ir stiprinti tarptautines institucijas, iš naujo įtvirtinti tarptautinės teisės vertybes ir kartu dirbti siekiant apibrėžti bendrą, ypač Jungtinių Tautų ir Brettono Woodso, institucijų reformos darbotvarkę siekiant sustiprinti jų veiksmingumą, patikimumą ir demokratijos teisėtumą; 30. ragina Komisiją sustiprinti ir šiandienos iššūkiams pritaikyti savo partnerystės su dabartiniais pagrindiniais pasaulio veikėjais, ypač su Jungtinėmis Valstijomis, strategijas, kuriomis Komisija turi sudaryti sąlygas glaudesniam bendradarbiavimui skatinti, ypač šiose srityse: - kovojant su terorizmu ir jo priežastimis, kartu siekiant darnaus globalizacijos proceso, kurio metu būtų gerbiamos žmogaus teisės, demokratija ir darni plėtra; - atnaujinat Artimųjų Rytų taikos procesą siekiant pripažinti Palestinos valstybę ir užtikrinti Izraelio saugumą; - pradedant sėkmingą Dohos plėtros raundą ir manant, kad jam nepavykus ateityje galima sulaukti rimtų padarinių daugiašalės laisvos prekybos sistemos patikimumui; bei - šalinant likusias transatlantinės prekybos ir investicijų kliūtis atsižvelgiant į per 2005 m. ES ir JAV aukščiausio lygio susitikimą priimtus bendrus įsipareigojimus iki 2015 m. baigti kurti transatlantinę rinką; Geresnė gyvenimo kokybė 31. ragina Komisiją dirbti vidaus politikos srityje siekiant pagerinti gyvenimo kokybę Europoje įgyvendinant politikos sritis, skirtas tam, kad: - piliečiams būtų suteiktos visos galimybės naudotis laisve dirbti, mokytis, keliauti Europos Sąjungoje; - kurti visuomenę, kurioje visi piliečiai turėtų vienodas galimybes ir kurioje būtų gerbiamos neįgaliųjų teisės ir laisvės bei sumažintas skurdas; - būtų pagerinta oro kokybė mūsų miestuose ir vandens kokybė mūsų upėse ir pajūriuose; - būtų padidinta maisto sauga ir pagerintos kitos vartotojų apsaugos priemonės; - būtų skatinama veiksmingiau ir ekonomiškai nepriklausomai naudoti energiją, kurią teiktų transeuropiniai energijos tinklai, ir saugiau teikti energiją; - būtų veiksmingiau įgyvendinama transporto politika, grindžiama suderintu rinkų liberalizavimu, infrastruktūros sąsajų tobulinimu ir tolesniu saugumo skatinimu; bei - būtų skatinamas darnus ūkininkavimas ir žuvininkystė, apsaugoti kaimai, upės ir jūros bei kaimų ir pajūrio regionai paversti gyvybingesniais; 32. ragina Komisiją dėti dvigubai daugiau pastangų, ypač užtikrinant pasaulinius veiksmus dėl klimato kaitos, pereinant prie antrojo Kioto protokolo etapo ir kartu ieškant naujų rinkos priemonių, kuriomis būtų sprendžiamos šios ir kitos aplinkos apsaugos problemos, tobulinimo būdų; 33. ragina Komisiją remti per Bendros žemės ūkio politikos reformą jau pasiektą žymią pažangą, kurios tikslas yra (ir turėtų būti) padaryti šią politikos sritį atviresnę, veiksmingesnę, decentralizuotą, ir lankstesnę rinkos požiūriu, labiau orientuotą į vartotojus ir aplinkos apsaugą; ragina toliau tuo pačiu metu vykdyti Bendros žuvininkystės politikos reformą, taip pat steigti Europos žuvininkystės fondą; Veiksmingesnė ir piliečiams artimesnė Europa 34. kviečia Komisiją pateikti naujų minčių, kaip būtų galima Europos pilietybės koncepcijai suteikti daugiau svarumo tam, kad Europa teiktų apčiuopiamą naudą žmonėms jų kasdieniame gyvenime; 35. ragina Komisiją pagreitinti darbą tobulesnės teisėkūros srityje siekiant: i) supaprastinti ir sumažinti dabartinių teisės aktų kiekį, ii) užtikrinti, kad kuriant naujus teisės aktus būtų taikomi nuoseklūs principai, iii) apsaugoti procedūras, dėl kurių sutarė ES institucijos, tam, kad prieš jas taikant būtų įvertintas galimas visų pasiūlymų dėl teisės aktų poveikis; 36. mano, kad ES daugiau dėmesio negu praeityje turėtų skirti veiksmingam esamų teisės aktų įgyvendinimui; ragina Komisiją imtis greitesnių ir nuoseklesnių veiksmų tam, kad būtų užtikrintas tinkamas ES teisės aktų perkėlimas ir jų įsigaliojimas valstybėse narėse, kartu numatant iniciatyvius teisinius veiksmus rimtų pažeidimų atvejais; 37. mano, kad finansinėse perspektyvose, kurias Komisija jau pasiūlė laikotarpiui nuo 2006 m., turėtų būti tinkamai atsižvelgta į įvykius nuo praeito pavasario, atsispindėti nauji Komisijos prioritetai (pagal šią rezoliuciją), o finansinis laikotarpis atitiktų Europos Parlamento ir Komisijos kadencijų laikotarpius; 38. pabrėžia poreikį, kad Komisija tęstų vidaus reformas siekdama paversti savo administraciją tarptautine pasaulinio lygio viešąja tarnyba, kurioje būtų taikomi šiuolaikinio valdymo principai ir kuri būtų atvira ir atskaitinga naudodama visuomenės lėšas; 39. reikalauja, kad būtų atsižvelgiama į kandidatų į Komisijos narius klausymų metu pateiktas specialias pastabas dėl galimų interesų konfliktų ir kad jos būtų įtrauktos į naują elgesio kodeksą, sutartą tarp Europos Parlamento ir Komisijos; 40. pabrėžia svarbų Komisijos vaidmenį informuojant piliečius apie Europos svarbą ir tikslus; mano, kad Komisija nedelsdama turėtų sudaryti atitinkamą komunikatą ir kampanijos strategiją, kuri kiek įmanoma aiškiau, objektyviau ir suprantamiau pristatytų naują Konstituciją Europos piliečiams; *** 41. paveda Pirmininkui perduoti šią rezoliuciją Tarybai ir Komisijai. [1] Priimti tekstai, P6_TA(2004)0064. [2] Priimti tekstai, P6_TA(2004)0063. --------------------------------------------------